A4-0274/95

Ψήφισμα σχετικά με τις οικονομικές και εμπορικές πλευρές της Συμφωνίας Εταιρικής Σχέσης και Συνεργασίας μεταξύ της ΕΕ και της Δημοκρατίας της Μολδαβίας.

Το Ευρωπαϊκό Κοινοβούλιο,

- έχοντας υπόψη το ψήφισμά του της 9ης Ιουλίου 1992 σχετικά με την οικονομική συνεργασία μεταξύ της Ευρωπαϊκής Κοινότητας και της Κοινοπολιτείας Ανεξάρτητων Κρατών (( ΕΕ C 241, 21.9.1992, σελ. 161)),

- έχοντας υπόψη το ψήφισμά του της 12ης Μαρτίου 1993 σχετικά με τις μελλοντικές συμφωνίες μεταξύ της Ευρωπαϊκής Κοινότητας αφενός και των Νέων Ανεξάρτητων Κρατών της πρώην Σοβιετικής Ένωσης αφετέρου (( ΕΕ C 115, 26.4.1993, σελ.248)),

- έχοντας υπόψη τη συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και της Δημοκρατίας της Μολδαβίας,

- έχοντας υπόψη τη γνωμοδότησή του της 30ης Νοεμβρίου 1995 σχετικά με τη σύναψη συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Μολδαβίας, αφετέρου (95/0249(AVC) ((ΣΠ της ημερομηνίας αυτής, Μέρος ΙΙ, σημείο 1ε))),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0274/95),

Α. λαμβάνοντας υπόψη ότι η Μολδαβία έχει προβεί στην εκ βάθρων μεταρρύθμιση του οικονομικού της συστήματος, ιδίως στους τομείς του εμπορίου, της νομισματικής και δημοσιονομικής πολιτικής κα της ιδιωτικοποίησης,

Β. λαμβάνοντας υπόψη ότι η επιτυχής μεταρρύθμιση της οικονομίας και μία ισόρροπη αύξηση της ευημερίας αποτελούν σπουδαίες προϋποθέσεις για την (πολιτική) σταθερότητα της κοινοβουλευτικής δημοκρατίας και την ειρηνική συμβίωση των διάφορων μειονοτικών ομάδων στην Μολδαβία,

Γ. λαμβάνοντας υπόψη ότι η παροχή ενισχύσεων εκ μέρους της Ευρωπαϊκής Ένωσης και άλλων χορηγών σε διεθνές επίπεδοκαι η πρόσβαση στις δυτικές αγορές θα εξακολουθήσει να είναι απαραίτητη στο μέλλον προκειμένου να έχει τη δυνατότητα η Μολδαβία να ολοκληρώσει επιτυχώς τη μετάβαση σε μια οικονομία της αγοράς,

Δ. λαμβάνοντας υπόψη ότι οι εξωτερικές οικονομικές σχέσεις της Μολδαβίας έχουν υποστεί τις δυσμενείς συνέπειες της οικονομικής κρίσης που αντιμετωπίζουν ορισμένες γειτονικές χώρες καθώς και της κατάρρευσης παραδοσιακών εμπορικών σχέσεων,

Ε. λαμβάνοντας υπόψη ότι, κατά συνέπεια, είναι σημαντικό να ενθαρρύνει η ΕΕ την περιφερειακή συνεργασία μεταξύ της Μολδαβίας και των άλλων ανεξαρτήτων κρατών, και ειδικότερα της Ρωσίας και της Ουκρανίας,

ΣΤ. λαμβάνοντας υπόψη ότι η Ευρωπαϊκή Ένωση και τα κράτη μέλη της αφενός, και η Δημοκρατία της Μολδαβίας, αφετέρου, υπέγραψαν στις 28 Νοεμβρίου 1994 μια «Συμφωνία Εταιρικής Σχέσης και Συνεργασίας», και ότι οι στόχοι αυτής της εταιρικής σχέσης είναι οι εξής:

- να παράσχει κατάλληλο πλαίσιο για τον πολιτικό διάλογο των μερών, οποίος θα επιτρέψει την ανάπτυξη πολιτικών σχέσεων μεταξύ τους,

- να προωθήσει το εμπόριο, τις επενδύσεις και τις αρμονικές οικονομικές σχέσεις μεταξύ των μερών και να ευνοήσει έτσι την αειφόρο οικονομική ανάπτυξη,

- να δημιουργήσει βάση για τη νομοθετική, οικονομική, κοινωνική, χρηματοδοτική και πολιτιστική συνεργασία,

- να υποστηρίξει τις προσπάθειες της Δημοκρατίας της Μολδαβίας για την εδραίωση της δημοκρατίας, την ανάπτυξη της οικονομίας της και την ολοκλήρωση της μετάβασης σε οικονομία αγοράς.

1. χαιρετίζει την υπογραφή της Συμφωνίας Εταιρικής Σχέσης και Συνεργασίας μεταξύ της Ευρωπαϊκής Ένωσης και της Δημοκρατίας της Μολδαβίας[semigr ]

2. τονίζει ότι, σύμφωνα με το άρθρο 2 της συμφωνίας, «ο σεβασμός της δημοκρατίας, των αρχών του διεθνούς δικαίου και των δικαιωμάτων του ανθρώπου, όπως ορίζεται, ιδίως στην Τελική Πράξη του Ελσίνκι και στο Χάρτη των Παρισίων για μια Νέα Ευρώπη, καθώς και οι αρχές της οικονομίας της αγοράς, που περιέχουν τα έγγραφα της Διάσκεξης ΔΑΣΕ της Βόννης, διαπνέουν τις εσωτερικές και εξωτερικές πολιτικές των μερών και αποτελούν θεμελιώδες στοιχείο της εταιρικής σχέσης και της παρούσας συμφωνίας»[semigr ]

3. τονίζει τη συνάφεια που υπάρχει μεταξύ μιάς κατόπιν διαπραγματεύσεων επίλυσης των προβλημάτων τα οποία ανακύπτουν όσον αφορά τα δικαιώματα των μειονοτήτων στη Μολδαβία και της φυσιολογικής λειτουργίας της συμφωνίας[semigr ]

4. εκφράζει, στο πλαίσιο αυτό, την εκτίμησή του για το γεγονός ότι με τη βoήθεια της ΟΑΣΕ και του Συμβουλίου της Ευρώπης, βρέθηκε πολιτική λύση για τα προβλήματα της μειονότητας στην Γκαγκαοετζία, και ελπίζει, στο μέλλον, να βρεθεί λύση και για τα προβλήματα με την Transdnestriλ[semigr ]

Όσον αφορά ειδικά ζητήματα

ΕΜΠΟΡΕΥΜΑΤΙΚΕΣ ΣΥΝΑΛΛΑΓΕΣ

5. συμφωνεί με τη γενική αρχή της διμερούς ελευθέρωσης του εμπορίου, στα πλαίσια του καθεστώτος του πλέον ευνοούμενου κράτους, με στόχο να εξετασθεί, το 1998 το ενδεχόμενο δημιουργίας μιας ζώνης ελευθέρων συναλλαγών[semigr ]

6. επισημαίνει, ωστόσο, ότι το εμπόριο κλωστοϋφαντουργικών προϊόντων καλύπτεται από ξεχωριστή συμφωνία, ενώ το εμπόριο προϊόντων της ΕΚΑΧ δεν υπόκειται στις προϋποθέσεις του πλέον ευνοούμενου κράτους, το δε εμπόριο πυρηνικού υλικού θα ρυθμιστεί, εάν χρειασθεί, μέσω ειδικής συμφωνίας[semigr ]

7. υποστηρίζει τη μονομερή δήλωση της Μολδαβίας σχετικά με την σκοπιμότητα μιας διμερούς συμφωνίας για το εμπόριο οίνου[semigr ]

8. πιστεύει ότι η Ευρωπαϊκή Ένωση θα πρέπει να εξετάσει, στο πλαίσιο των μελλοντικών διαπραγματεύσεων για μια Ζώνη Ελευθέρων Συναλλαγών, την ευνοϊκότερη πρόσβαση των εξαγωγών γεωργικών προϊόντων της Μολδαβίας, λαμβάνοντας υπόψη την σπουδαιότητα του τομέα αυτού για την οικονομία της Μολδαβίας[semigr ]

9. επιδοκιμάζει τη δυνατότητα που παρέχεται στη Μολδαβία, έως τις 31 Δεκεμβρίου 1998, να παρέχει πλεονεκτήματα στα άλλα ανεξάρτητα κράτη της πρώην Σοβιετικής Ένωσης[semigr ]

ΔΙΑΤΑΞΕΙΣ ΠΟΥ ΑΦΟΡΟΥΝ ΤΙΣ ΕΠΙΧΕΙΡΗΜΑΤΙΚΕΣ ΔΡΑΣΤΗΡΙΟΤΗΤΕΣ ΚΑΙ ΤΙΣ ΕΠΕΝΔΥΣΕΙΣ

10. συμφωνεί με τους γενικούς στόχους των μέτρων για τους όρους εργασίας, το δικαίωμα εγκατάστασης και λειτουργίας των εταιρειών και τη διασυνοριακή παροχή υπηρεσιών[semigr ]

11. επισημαίνει ότι το άρθρο 25 ενδέχεται να περιλαμβάνει διάκριση εις βάρος υπηκόων των κρατών μελών όσον αφορά τις συνθήκες εργασίας στη Μολδαβία[semigr ]

12. επισημαίνει τις επιφυλάξεις την Μολδαβίας για τη μεταχείριση των τραπεζικών υπηρεσιών σε εθνικό επίπεδο (ελάχιστο απαιτούμενο κεφάλαιο).

ΛΟΙΠΑ ΖΗΤΗΜΑΤΑ

13. αναγνωρίζει τις προσπάθειες που κατέβαλε η Δημοκρατία της Μολδαβίας ως προς τις τρέχουσες πληρωμές και κινήσεις κεφαλαίου, τον ανταγωνισμό, την προστασία της πνευματικής, βιομηχανικής και εμπορικής ιδιοκτησίας και τη νομοθετική συνεργασία[semigr ]

14. επιδοκιμάζει τον διεξοδικό κατάλογο των προτεινομένων τομέων για ανάπτυξη οικονομικής συνεργασίας[semigr ] τονίζει, ειδικότερα, την σπουδαιότητα της συνεργασίας στους τομείς της εκπαίδευσης και της επαγγελματικής κατάρτισης, της καταπολέμησης της εγκληματικότητας, της ενέργειας, της προστασίας του περιβάλλοντος, των μεταφορών και των κοινωνικών υποθέσεων[semigr ]

15. όσον αφορά τη χρηματοδοτική συνεργασία επιδοκιμάζει τα αποτελέσματα του προγράμματος TACIS για τη Μολδαβία[semigr ] ζητεί από την Επιτροπή να λάβει υπόψη την ύψιστη προτεραιότητα που αποδίδουν οι αρχές της Μολδαβίας στα προγράμματα επαγγελματικής κατάρτισης στους τομείς της διαχείρισης και της διοίκησης.

16. αποδοκιμάζει τις καθυστερήσεις ως προς την καταβολή της μακρο-οικονομικής ενίσχυσης που ενέκρινε η Ένωση στις 13 Ιουνίου 1994.

17. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στις κυβερνήσεις των κρατών μελών και της Δημοκρατίας της Μολδαβίας.